ddrg/super_eurlex huggingface dataset:
SL Uradni list Evropske unije L 52/10

ODLOČBA KOMISIJE

z dne 20. februarja 2007

o izvzetju, ki je odobreno Italiji v okviru Direktive Sveta 92/119/EGS za prevoz prašičev za zakol po javnih in zasebnih cestah do klavnice na okuženem območju

(notificirano pod dokumentarno številko C(2007) 499)

(Besedilo v italijanskem jeziku je edino verodostojno)

(2007/123/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (1) in zlasti točke 7(2)(d) Priloge II k Direktivi,

ob upoštevanju naslednjega:

(1) Italijanski pristojni organ je 15. novembra 2006 v skladu s členom 10 Direktive 92/119/EGS vzpostavil okuženo območje okoli območja izbruha vezikularne bolezni prašičev v občini Romano di Lombardia v pokrajini Bergamo.

(2) V skladu s tem sta premik in prevoz prašičev po javnih in zasebnih cestah na okuženem območju prepovedana.

(3) Vendar pa je Italija predložila zahtevek za izvzetje od prepovedi za prevoz prašičev za zakol izven okuženega območja, in sicer za prevoz navedenih prašičev po javnih in zasebnih cestah do klavnice na okuženem območju.

(4) Primerno je, da se to izvzetje odobri pod pogojem, da Italija izvaja stroge kontrole in varnostne ukrepe, s katerimi zagotovi, da ni tveganja za razširitev bolezni.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

1. Italija lahko odobri prevoz prašičev za zakol izven okuženega območja, vzpostavljenega 15. novembra 2006 okoli območja izbruha vezikularne bolezni prašičev, ki se je pojavila v občini Romano di Lombardia v deželi Bergamo („prašiči“) po javnih in zasebnih cestah v zadevnem okuženem območju do klavnice „IMC No 825 M“ („klavnica“) pod naslednjimi pogoji:

(a) uradni veterinar gospodarstva izvora mora najmanj 24 ur pred odpošiljanjem prašičev o tem obvestiti uradnega veterinarja klavnice;

(b) prevoz prašičev do klavnice mora potekati po koridorju, ki ga Italija predhodno določi;

(c) pristojni organi morajo zapečatiti vozila za prevoz prašičev pred ali pri vstopu v koridor, pri zapečatenju pa morajo zabeležiti registrsko številko vozila in število prašičev, ki se prevažajo;

(d) ob prispetju prašičev v klavnico mora pristojni organ: (i) preveriti in odstraniti pečat na vozilu; (ii) biti prisoten pri raztovarjanju prašičev; (iii) zabeležiti registrsko številko vozila in število prašičev v vozilu.

2. Vsako vozilo, s katerim se prevažajo prašiči do klavnice, je treba takoj po raztovarjanju očistiti in razkužiti pod uradnim nadzorom in v skladu z navodili pristojnih organov.

Člen 2

Ta odločba je naslovljena na Republiko Italijo.

V Bruslju, 20. februarja 2007 Za Komisijo Markos KYPRIANOU Član Komisije

(1) UL L 62, 15.3.1993, str. 69. Direktiva, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).
(2)

Z Direktivo 2006/112/ES je bilo obdobje za uporabo nižjih stopenj DDV podaljšano do 31. decembra 2010. To državam članicam, ki želijo prvič koristiti to možnost, in državam članicam, ki želijo spremeniti seznam storitev, za katere so to določbo uporabljale v preteklosti, omogoča, da Komisiji predložijo ustrezno prošnjo.
2.

Zneski v eurih iz tabele, ki je vključena v člen 4 Dodatka k Sklepu upravnega odbora Europola z dne 16. novembra 1999, se nadomestijo kot sledi: 8 % k zneskom med 112,00 EUR in 1 972,82 EUR 10 % k zneskom med 1 972,83 EUR in 2 717,25 EUR 12,5 % k zneskom med 2 717,26 EUR in 3 114,12 EUR 15 % k zneskom med 3 114,13 EUR in 3 536,55 EUR 17,5 % k zneskom med 3 536,56 EUR in 3 933,45 EUR 20 % k zneskom med 3 933,46 EUR in 4 318,14 EUR 22,5 % k zneskom med 4 318,15 EUR in 4 715,00 EUR 25 % k zneskom med 4 715,01 EUR in 5 099,71 EUR 27,5 % k zneskom med 5 099,72 EUR in 5 496,58 EUR 30 % k zneskom med 5 496,59 EUR in 5 881,29 EUR 32,5 % k zneskom med 5 881,30 EUR in 6 278,16 EUR 35 % k zneskom med 6 278,17 EUR in 6 663,47 EUR 40 % k zneskom med 6 663,48 EUR in 7 060,35 EUR 45 % k zneskom nad 7 060,36 EUR.
SL Uradni list Evropske unije L 214/15

Popravek Sklepa Sveta 2007/512/ES z dne 15. februarja 2007 o podpisu Dogovora med Evropsko skupnostjo ter Republiko Islandijo in Kraljevino Norveško o podrobnostih sodelovanja teh držav v Evropski agenciji za upravljanje in operativno sodelovanje na zunanjih mejah držav članic Evropske unije v imenu Evropske skupnosti in o njegovi začasni uporabi

( Uradni list Evropske unije L 188 z dne 20. julija 2007 )

V naslovu sklepa na naslovni strani in strani 17 ter v sklepnem besedilu na strani 18:

besedilo:

„15. februarja 2007“

se glasi:

„17. oktobra 2006“.
(3)

Pristojni organi Grčije so Komisiji sporočili, da se po predhodni proučitvi dokumentacije za zadevno aktivno snov zdi, da dokumentacija vsebuje zahtevane podatke in informacije iz Priloge II k Direktivi 91/414/EGS. Poleg tega organi menijo, da predložena dokumentacija vsebuje zahtevane podatke in informacije iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. Vložnik je v skladu s členom 6(2) Direktive 91/414/EGS dokumentacijo naknadno poslal Komisiji in drugim državam članicam, predložena pa je bila tudi Stalnemu odboru za prehranjevalno verigo in zdravje živali.
SL Uradni list Evropske unije L 355/103

SKLEP KOMISIJE

z dne 14. decembra 2006

o nadaljevanju primerjalnih poskusov in testiranj Skupnosti pri razmnoževalnem in sadilnem materialu vrst Prunus domestica L. in Malus Mill. v skladu z Direktivo Sveta 92/34/EGS, ki so se začeli leta 2003 in 2004, v letu 2007

(2006/933/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za pridelavo sadja (1),

ob upoštevanju Odločbe Komisije 2002/745/ES z dne 5. septembra 2002 o postopkih za primerjalne poskuse in testiranje razmnoževalnega in sadilnega materiala sadnih rastlin Skupnosti po Direktivi Sveta 92/34/EGS (2) in zlasti člena 3 Odločbe,

ob upoštevanju Odločbe Komisije 2003/894/ES z dne 11. decembra 2003 o ureditvi primerjalnih poskusov in testov Skupnosti, ki se izvajajo za razmnoževalni in sadilni material vrst Prunus persica (L.) Batsch, Malus Mill. in Rubus idaeus L. v skladu z Direktivo Sveta 92/34/EGS (3), in zlasti člena 3 Odločbe,

ob upoštevanju naslednjega:

(1) Z Odločbo 2002/745/ES so določeni postopki za primerjalne poskuse in testiranja, ki se bodo izvajali v skladu z Direktivo 92/34/EGS za vrsto Prunus domestica L. od leta 2003 do leta 2007.

(2) Testiranja in poskuse, ki so se izvajali v letih od 2003 do 2006, je treba nadaljevati v letu 2007.

(3) Z Odločbo 2003/894/ES so določeni postopki za primerjalne poskuse in testiranja, ki se bodo izvajali v skladu z Direktivo 92/34/ES za vrsto Malus Mill. od leta 2004 do leta 2008.

(4) Testiranja in poskuse, izvedene v letih od 2002 do 2006, je treba nadaljevati v letu 2007 –

SKLENILA:

Edini člen

V skladu z Odločbo 2002/745/ES se primerjalni poskusi in testiranja Skupnosti pri razmnoževalnem in sadilnem materialu vrste Prunus domestica L., ki so se začeli izvajati v letu 2003, nadaljujejo v letu 2007.

V skladu z Odločbo 2001/894/ES se primerjalni poskusi in testiranja Skupnosti pri razmnoževalnem in sadilnem materialu vrste Malus Mill., ki so se začeli izvajati v letu 2004, nadaljujejo v letu 2007.

V Bruslju, 14. decembra 2006 Za Komisijo Markos KYPRIANOU Član Komisije

(1) UL L 157, 10.6.1992, str. 10. Direktiva, kakor je bila nazadnje spremenjena z Odločbo Komisije 2005/54/ES (UL L 22, 26.1.2005, str. 16).

(2) UL L 240, 7.9.2002, str. 65.

(3) UL L 333, 20.12.2003, str. 88.
(10)

Svet je 14. marca 2006 sprejel mnenje o posodobitvi konvergenčnega programa Poljske iz januarja 2006. Cilj posodobitve je bilo postopno zmanjšanje javnofinančnega primanjkljaja (v letih 2006 do 2008 povprečno za približno 0,3 % BDP letno), da se izpolnijo proračunska konvergenčna merila do konca legislature (tj. do konca leta 2009). Medtem ko so bili rezultati in napovedi primanjkljaja za leta od 2004 do 2006 ponovno popravljeni navzdol – in sicer zaradi ukrepov, ki jih je sprejela vlada, višje gospodarske rasti ter statističnih popravkov –, je program potrdil tudi ciljni primanjkljaj v letu 2007 v višini 2,2 % BDP (brez stroškov pokojninske reforme). Zaradi popravka stroškov pokojninske reforme navzgor na 2 %, razvoja na trgu delovne sile, ki je bil boljši od pričakovanega, in višje udeležbe v novem pokojninskem sistemu je bil ciljni primanjkljaj v letu 2007 skupaj s temi stroški za 0,4 odstotne točke BDP višji kot pri prejšnji posodobitvi (4,1 % BDP v primerjavi s 3,7 % BDP). Svet je opozoril na različna tveganja, povezana s strategijo konsolidacije proračuna, kot so precej ugodna predvidevanja rasti v zadnjem letu programskega obdobja (v letu 2008), precej optimistična predvidevanja glede davčne elastičnosti in možne težave z nadzorom izdatkov zaradi pritiskov v zvezi s porabo na področju sociale. Svet je ugotovil, da „konvergenčni program napoveduje napredek, vendar ne učinkovitega zmanjšanja čezmernega primanjkljaja v letu 2007“. Poleg tega je Svet navedel, da je bilo glede prilagoditve strukturnega salda (tj. ciklično prilagojeni neto saldo brez enkratnih in drugih začasnih ukrepov, ki so ga izračunale službe Komisije na podlagi podatkov iz programa v skladu z dogovorjeno metodologijo) načrtovano, da se bo ta v programskem obdobju povprečno izboljšal za 1/4 % BDP na leto.
(11)

V sklepu o sprožitvi formalnega postopka preiskave iz člena 88(2) je Komisija med drugim opozorila, da: a) športni klubi, ki so predmet ukrepa, izvajajo gospodarsko dejavnost in jih je torej treba šteti za podjetja v smislu člena 87(1). Ukrep bi klubom omogočil nadomestitev zabeležene pretekle izgube s prihodnjim dobičkom za daljše obdobje: možnost podaljšanja obdobja, v katerem je dovoljen odbitek izgube, bi zanje pomenila gospodarsko prednost; b) ukrep je selektiven, saj zadeva samo športne klube, določene v zakonu št. 91 z dne 23. marca 1981, in bi zato pomenil sektorsko pomoč; c) profesionalni športni klubi so izvajali različne gospodarske dejavnosti. Vsaj nekateri med njimi izvajajo nekatere takšne dejavnosti na mednarodnih trgih. Ker so na teh trgih prisotni tudi drugi športni klubi in drugi gospodarski subjekti iz drugih držav članic, bi lahko zadevni ukrep vplival na trgovino znotraj Skupnosti; d) ukrep bi vključeval uporabo državnih sredstev v smislu izpada davčnih prihodkov. Kakor je bilo že navedeno, bi omogočil športnim klubom, da izgubo, za katero velja pravica do odbitka, prenesejo naprej za daljši rok, kot določajo obstoječa pravila, ob zmanjšanju možnih obrokov za amortizacijo v prvih letih. S tem, da je bila športnim klubom omogočena izbira med dvema alternativnima načinoma obdavčevanja, bi država omogočila tem davkoplačevalcem, da izberejo ugodnejši način, pri čemer bi se sama odpovedala delu davčnih prihodkov.
(42)

V zvezi s cilji, h katerim prispeva podprt projekt, Komisija ugotavlja naslednje: nizozemski organi so navedli, da se glede na raziskavo iz leta 2001 65 % prebivalcev Haaksbergna ne počuti varne in se zato izogiba centra občine. Ta občutek negotovosti izhaja iz policijskih evidenc o storjenih prekrških. Projekt, ki zajema poslovne prostore v pritličju in stanovanja nad njim ter nove stanovanjske zgradbe na do zdaj zapuščenem zemljišču, je zasnovan tako, da odpravlja ta občutek negotovosti. Nizozemski organi so tudi navedli, da so bile okoli centra uspešno razvite tri trgovske ulice, sam center pa ostaja poslovno nerazvit in pomeni neke vrste oviro sredi treh zadevnih gospodarsko uspešnih območij. Projekt je zasnovan tako, da se center naredi za privlačnejšega ter se tako prepreči nadaljnjo zanemarjenost in opustitev obstoječih trgovin. Skladno s tem je mogoče zaključiti, da ima projekt pozitivne učinke na skupni interes, kot je trdila občina v podporo pomoči.
(60)

Izbira akterjev zadevnih transakcij sploh ni bila naključna, ampak so uprave zadevnih skupin odločitve že načrtovale in jih odobrile. Izpolnjeni so bili tudi pogoji za izvedbo transakcij v okviru splošne davčne zakonodaje za holdinge. Portugalski organi so potrdili, da za takšne transakcije ni potrebno pridobiti predhodnega dovoljenja davčnih organov.
(11)

Kar zadeva Islandijo in Norveško, predstavlja Odločba 2004/512/ES razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (4), kar sodi v področje iz točke B člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda (5).
(8)

Zahteve iz Protokola „varstvo tal“, kot so spremljanje tal, opredelitev območij, ki jih ogroža erozija, poplave in drsenje tal, evidenca onesnaženih območij in vzpostavitev usklajenih podatkovnih zbirk, bi lahko bili pomembni elementi politike Skupnosti o varstvu tal, kot izhaja med drugim iz Direktive Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje (5), Direktive Sveta 86/278/EGS z dne 12. junija 1986 o varstvu okolja, zlasti tal, kadar se blato iz čistilnih naprav uporablja v kmetijstvu (6), Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (7), Direktive Sveta 99/31/ES z dne 26. aprila 1999 o odlaganju odpadkov na odlagališčih (8), Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) (9) in Direktive 2000/60/ES Evropskega parlamenta in Sveta z dne 23. oktobra 2000 o določitvi okvira za ukrepe Skupnosti na področju vodne politike (10).
(3)

Za to aktivno snov so bili ocenjeni vplivi na zdravje ljudi in okolje v skladu z določbami člena 6(2) in (4) Direktive 91/414/EGS za rabe, ki jih je predlagal vlagatelj. Država članica poročevalka je 3. avgusta 2002 Komisiji predložila osnutek poročila o oceni.
(5)

Komisija je o začetku preiskave uradno obvestila proizvajalce izvoznike, uvoznike, združenja uvoznikov ali izvoznikov, za katere je znano, da jih to zadeva, predstavnike države izvoznice, uporabnike, organizacije potrošnikov in proizvajalce pritožnike Skupnosti. Zainteresiranim strankam je bila dana možnost, da pisno izrazijo svoja stališča in zaprosijo Komisijo za zaslišanje v roku, ki je naveden v obvestilu o začetku postopka, vsem zadevnim strankam pa so bili poslani tudi vprašalniki.
(52)

Ob upoštevanju študije, ki so jo predložili češki organi in v kateri je ugotovljeno, da je razmerje PKO/PKBU zelo blizu 1, mora SCHER izvesti preiskavo za pojasnitev, ali obstaja tveganje za okolje in zdravje ljudi. Z znanstvenim odborom Komisije je bil opravljen posvet že, ko so Avstrija, Finska in Švedska predložile podobne študije v podporo svojemu zahtevku za nacionalno odstopanje. Zato se lahko na podlagi prvega odstavka člena 95(6) Odločba Komisije sprejme šele, ko bo znan izid te preiskave. V teh okoliščinah Komisija meni, da je nadaljnje podaljšanje šestmesečnega roka, v katerem mora Komisija odobriti ali zavrniti nacionalne določbe, utemeljeno, saj se znanstvenemu odboru tako omogoči, da izvede temeljito presojo in poda svoje mnenje, glede nacionalnih določb pa se tako lahko sprejmejo ustrezni sklepi. Zato je treba rok podaljšati do 6. decembra 2006.
118.

Omejitve na strani povpraševanja so enako pomembne pri omejevanju pretoka lastniških finančnih sredstev od vlagateljev do malih in srednje velikih podjetij. Raziskava je opozorila na mnoga vprašanja, ki odvračajo mala podjetja od pridobivanja lastniškega kapitala. Mala in srednje velika podjetja najpogosteje navajajo, da jih skrbi izguba nadzora in omejena upravljalska svoboda, pogoste ovire pa so tudi stroški zavarovanja lastniških finančnih sredstev in pomanjkljivo poznavanje zunanjih virov finančnih sredstev. Mnoga podjetja, ki skušajo dejavno pridobiti naložbe lastniškega kapitala, so omejena tudi s premajhno „pripravljenostjo vlagati“. Mala in srednje velika podjetja lahko ovira tudi premajhno poznavanje in razumevanje različnih oblik razpoložljivih tveganih finančnih sredstev in načinov, kako priti do njih, ter nezadovoljivo izdelani ali slabo predstavljeni poslovni načrti. Neustrezna poslovna priprava in načrtovanje bosta odvrnila morebitne vlagatelje in niti ne najmanj zaradi večjih stroškov pridobivanja informacij in skrbnega pregleda poslovanja.
(88)

Podprograma „izvedba in vzdrževanje operativnih struktur in opreme po varnostni zakonodaji in za potrebe invalidov“ v delu, ki se nanaša na dodatne stroške za zaposlovanje invalidov, in „izobraževanje nosilcev usposabljanja za pridobitev sposobnosti, ki jih zahteva standard certifikacije struktur“ sta upravičena do izvzetja v skladu z Uredbo Komisije 2204/2002 z dne 12. decembra 2002, o uporabi členov 87 in 88 Pogodbe ES za državne pomoči na področju zaposlovanja (32), in Uredbe Komisije 68/2001 z dne 12. januarja 2001, o uporabi členov 87 in 88 Pogodbe ES pri pomoči za usposabljanje (33).
(3)

Komisija je od strank s seznama v spodnji preglednici 1 prejela vse informacije, potrebne za določitev sprejemljivosti njihovih zahtevkov. Predložene informacije je preučila in po potrebi preverila v prostorih zadevnih strank. Na podlagi teh informacij je Komisija ugotovila, da so zahtevki, ki so jih predložile stranke iz preglednice 1 spodaj sprejemljivi v skladu s členom 4(1) uredbe o izvzetju. Preglednica 1 Ime Naslov Država Dodatna oznaka TARIC 4EVER s.r.o. 2. května 267, CZ-742 13 Studénka Češka A558 Accell Hunland Kft. Parkoló tér 1., H-1059 Tószeg Madžarska A534 AMP Welding, s.r.o. Orlové 165, SK-01701 Považská Bystrica Slovaška A572 Bike Fun International s.r.o. Štefánikova 1163, CZ-742 21 Kopřivnice Češka A536 BPS Bicycle Industrial s.r.o. Šumavská 779/2, CZ-787 01 Šumperk Češka A537 CAPRI-Ne Kft. Kiskút útja 1., H-8000 Székesfehérvár Madžarska A562 Ciclo Meccanica Srl Via delle Industrie 14 I-20050 Sulbiate (MI) Italija A170 EURO.T POLSKA Sp. z o.o. ul. Drogowców 12, PL-42-200 Częstochowa Poljska A549 Eurobik, s.r.o. Bardejovská 36, SK-080 06 Prešov Slovaška A575 EXPLORER group s.r.o. CZ-742 67 Ženklava 167 Češka A563 Falter Bike GmbH & Co. KG Bunzlauer Straße 15, D-33719 Bielefeld Nemčija A125 FHMM Sp. z o.o. ul. Ciecholowicka 29, 55-120 Oborniki Śląskie Poljska A548 IB Sp. z o.o. Zakład Pracy Chronionej, ul. Miłośników Podhala 1, PL-34-425 Biały Dunajec Poljska A539 IDEAL EUROPE Sp. z o.o. ul. Metalowa 11, PL-99-300 Kutno Poljska A540 Jan Zasada Biuro Ekonomiczno-Handlowe ul. Fabryczna 6, PL-98-300 Wieluń Poljska A542 Jozef Kender-Kenzel Imeľ č. 830, SK-946 52 Imeľ Slovaška A557 KROSS S.A. ul. Leszno 46, PL-06-300 Przasnysz Poljska A543 Mama spol. s.r.o. Krajinská 1, SK-921 01 Piešťany Slovaška A551 Master Bike, s.r.o. Sadová 2, CZ-789 01 Zábřeh na Moravě Češka A552 N.V. Race Productions Ambachtstraat 19, B-3980 Tessenderlo Belgija A576 Neuzer Kerékpár Kereskedelmi és Szolgáltató Kft. Eötvös u. 48., H-2500 Esztergom Madžarska A545 Novus Bike s.r.o. Hlavní 266, CZ-747 81 Otice Češka A553 Olimpia Kerékpár Kft. Ostorhegy u. 4., H-1164 Budapest Madžarska A554 Przedsiębiorstwo Handlowo Produkcyjne UNIBIKE Jerzy Orłowski, Piotr Drobotowski Sp. Jawna ul. Przemysłowa 28B, PL-85-758 Bydgoszcz Poljska A556 Schwinn-Csepel Kerékpárgyártó és Forgalmazó Rt. Gyepsor u. 1., H-1211 Budapest Madžarska A555 Sprick Rowery Sp. z o.o. ul. Świerczewskiego 76, PL-66-200 Świebodzin Poljska A571 Trade-Stomil Sp. z o.o. ul. 6 Sierpnia 74, PL-90-646 Łódź Poljska A574 UAB Baltik Vairas Pramonės g. 3, LT-78138 Šiauliai Litva A547 Zweirad Paulsen Hauptstraße 80, D-49635 Badbergen Nemčija A566
(2)

Odločba Komisije 2003/56/ES (3) določa zahteve za izdajo spričeval in vzorce za uradna zdravstvena spričevala, ki jih je treba uporabiti pri uvozu živih živali in živalskih proizvodov z Nove Zelandije. V primeru, da je bila ugotovljena popolna enakovrednost zdravstvenih ukrepov, se smejo uporabiti poenostavljena spričevala, za katere so določeni vzorci v Prilogah II do V k tej odločbi.
1.

Oddelek I se spremeni: (a) točki A in B se črtata; (b) točka C se nadomesti: „C. Ukrepi vrste LEADER+ Poleg ukrepov iz člena 63(c) Uredbe (ES) št. 1698/2005 se lahko podpora dodeli naslednjim ukrepom: (a) oblikovanje predstavniških partnerstev za lokalni razvoj; (b) oblikovanje integriranih razvojnih strategij; (c) financiranje raziskav in priprava prošenj za pomoč.“ ; (c) točka D se nadomesti: „D. Storitve svetovanja na kmetijah in kmetijske promocije 1. Podpora se podeli za opravljanje storitev svetovanja na kmetijah in kmetijske promocije. Za obdobje 2007–2009 ta podpora ne more biti vključena v program razvoja podeželja, če je predvidena podpora iz člena 24 Uredbe (ES) št. 1698/2005. 2. Za obdobje 2010–2013 se podpora za opravljanje storitev dodeli samo kmetom, ki prejemajo podporo za delno samooskrbo, kot je navedeno v členu 20(d)(i) Uredbe (ES) št. 1698/2005. Svetovalne storitve kmetom, kot so navedene v točki 1, obsegajo: (a) predpisane zahteve ravnanja ter dobre kmetijske in okoljske pogoje iz členov 4 in 5 Uredbe (ES) št. 1782/2003 ter prilog III in IV k navedeni uredbi; (b) standarde varstva pri delu, temelječe na zakonodaji Skupnosti.“ ; (d) točka E se spremeni: (i) v točki (3) se prvi stavek nadomesti z: „Prispevek Skupnosti k podpori, dodeljeni na podlagi tega pododdelka v Bolgariji ali Romuniji za vsako izmed let 2007, 2008 in 2009, ne presega 20 % njene ustrezne letne dodelitve iz Jamstvenega oddelka EKUJS, kot je navedeno v členu 34(2) tega Akta o pristopu.“ ; (ii) doda se naslednja točka: „5. Finančni prispevek Skupnosti k temu ukrepu se ne upošteva za izračun preostalega zneska med cilji iz člena 17 Uredbe (ES) št. 1698/2005.“ ; (e) točki F in G se črtata.
(3)

Pravila za cepljenje domačih in divjih prašičev v izrednih situacijah in opredelitev pojma marker cepivo so določeni v direktivi 2001/89/ES.
(5)

Izkušnje z izbruhi visoko patogene aviarne influence podtipa H5N1 in drugih sevov aviarne influence podtipov H5 in H7 so pokazale, da je navedena kategorija perutnine še posebej izpostavljena tveganju in da je za zmanjšanje tega tveganja treba sprejeti dodatne ukrepe.
(1)

Sklep ECB/2004/6 z dne 22. aprila 2004 o določitvi ukrepov, potrebnih za vplačilo kapitala Evropske centralne banke s strani sodelujočih nacionalnih centralnih bank (1) je določil način in višino, v katerih so bile nacionalne centralne banke (NCB) držav članic, ki so uvedle euro (v nadaljevanju: „sodelujoče NCB“), zavezane vplačati kapital Evropske centralne banke (ECB) na 1. maj 2004.